Rusia shton sulmet ndaj objektivave civile në Ukrainë
Kremlini fajëson Kievin për sulmin ndaj stacionit të trenit në qytetin ukrainas Kramatorsk
Presidenti i Ukrainës thotë se lufta e vazhdueshme dhe e paprovokuar e Rusisë ndaj vendit të tij është një katastrofë që rrezikon të gjithë Evropën. Kremlini duket se ka braktisur planet për të marrë kryeqytetin Kiev, ndërsa lufta ka hyrë në muajin e dytë. Siç njofton korrespondenti i Zërit të Amerikës, Arash Arabasadi, fuqitë perëndimore i akuzojnë ushtarët rusë për krime lufte, që nga përdhunime dhe deri në ekzekutime të civilëve. Filmime të reja të qarkulluara nga Ministria ruse e Mbrojtjes tregojnë njësi të aviacionit që shkatërrojnë një autokolonë ukrainase me autoblinda dhe mjete kundërajrore. Zëri i Amerikës nuk mundi t'i verifikojë pamjet në mënyrë të pavarur. Kremlini vazhdon të pretendojë se godet vetëm objekte dhe personel ushtarak, por pamjet e verifikuara tregojnë një tjetër realitet. Pamjet që u shfaqën në përfundim të goditjeve javën e kaluar në stacionin e trenit në qytetin ukrainas Kramatorsk tregojnë dhjetëra civilë të vrarë. Rusia mohoi përgjegjësinë, duke fajësuar Ukrainën se sulmoi shtetasit e saj në formë provokimi. Sulmi në Kramatorsk ndodhi pasi u zbuluan viktima civile përgjatë rrugëve dhe në varre të hapura në qytetin Bucha, në rrethinat e kryeqytetit Kiev. , tha Jake Sullivan, Këshilltar i Sigurisë Kombëtare i Shtëpisë së Bardhë. Gjatë një fjalimi të fundit, Presidenti ukrainas Volodymyr Zelenskyy paralajmëroi se agresioni i Rusisë ndaj vendit të tij, që ai e quajti gjenocid, kërcënon të ardhmen e Evropës. Vendet evropiane vazhdojnë të mbështesin pa lëkundje Ukrainën, por ende blejnë pjesën më të madhe të energjisë së tyre nga Rusia. , tha ligjvënësja republikane, Liz Cheney. Varganet me ukrainasit që patën mundësinë t'i largohen luftës vazhdonin të mbërrinin në kampet në kufirin polak. Por, shumë prej tyre mbeten të bllokuar pa ndonjë shpresë në vende si qyteti i rrethuar Mariupol. , thotë Pascal Hundt, drejtues i Kryqit të Kuq Ndërkombëtar në Ukrainë. Në qytetin Borodyanka, banorët thonë se trupat e njerëzve të tyre të dashur janë bllokuar nën rrënoja për javë të tëra dhe se shtëpitë e tyre janë lënë të shkatërruara pasi u larguan pushtuesit rusë. Megjithë pretendimet ruse për të kundërtën, pamjet më të zakonshme janë tashmë ato të civilëve të sulmuar si objektiva ushtarake në këtë luftë.